L'espectacle de màgia i humor Jammes Garibo y el Humor de Blay tindrà lloc demà en la plaça Cronista Chabret
19 de juliol 2021

El departament de Festes i Cultura Popular de l'Ajuntament de Sagunt ha programat per a demà, dimarts 20 de juliol, l'espectacle _Jammes Garibo y el Humor de Blay_. Emmarcat dins de la programació del festival Estiu a la Fresca, es tracta d'un espectacle que combina màgia i humor, creant així un número dinàmic i diferent.

L'espectacle és a l'aire lliure en la plaça Cronista Chabret de Sagunt a les 23.00 hores, i té una duració aproximada de 90 minuts. Així mateix, l'entrada és gratuïta i es pot obtindre accedint al següent enllace [servientradas.com](https://www.servientradas.com/espectaculo/AYUNTAMIENTO_DE_SAGUNTO/15/jammes-garibo-y-el-humor-de-blay.html). No obstant això, hi ha un màxim de quatre entrades per persona registrada.

Jammes Garibo és especialista en màgia de gran format amb 20 anys de trajectòria professional. A més, és un dels il·lusionistes amb més projecció en els últims anys de la màgia espanyola i també va obtindre el premi nacional de màgia. En el xou que oferirà demà, el públic pot veure totes les facetes de l'il·lusionisme, ja que es tracta d'una forma diferent de presentar números de màgia amb un toc modern, contemporani, i alhora amb l'estil personal d'este mag.

D'altra banda, Blay és un artista valencià, humorista, còmic, actor, cantant, i ballarí. _El Humor de Blay_ és un espectacle a l'estil _one-man show_, on este còmic posa el seu talent humorístic al servici de l'espectador. Este és un xou dinàmic, diferent, divertit, ple d'imitacions, monòlegs, paròdies, acudits, música i cançons.

Es prendran per part de l'organització totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció, amb les següents condicions: ús obligatori de màscara; gel hidroalcohòlic a l'entrada; no fumar, _vapear_, menjar o beure (a excepció d'aigua); quedar-se asseguts en els seus seients i mantindre la distància de seguretat entre no convivents.

![Imagen sin texto alternativo.](/media/rvbknubu/96c-estiu-a-la-fresca-magia.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/l-espectacle-de-magia-i-humor-jammes-garibo-y-el-humor-de-blay-tindra-lloc-dema-en-la-placa-cronista-chabret/ "Facebook")
*   [](http://twitter.com/share?url=https://aytosagunto.es/va/actualitat/l-espectacle-de-magia-i-humor-jammes-garibo-y-el-humor-de-blay-tindra-lloc-dema-en-la-placa-cronista-chabret/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-espectacle-de-magia-i-humor-jammes-garibo-y-el-humor-de-blay-tindra-lloc-dema-en-la-placa-cronista-chabret/ "Linked In")
*   [](mailto:?body=https://aytosagunto.es/va/actualitat/l-espectacle-de-magia-i-humor-jammes-garibo-y-el-humor-de-blay-tindra-lloc-dema-en-la-placa-cronista-chabret/)